stanford-oval/wikipedia huggingface dataset:
הבניה מנטלית
לקריאה נוספת

Juan Balbi. "Epistemological and theoretical foundations of constructivist cognitive therapies: Post-rationalist developments". Dialogues in Philosophy, Mental and Neuro Sciences. Retrieved 2010-10-19.
Jonathan D. Raskin. "Constructivism in Psychology: Personal Construct Psychology, Radical Constructivism, and Social Constructionism". American Communication Journal. Retrieved 2009-02-07.
Jia, Q. (2010). A Brief Study on the Implication of Constructivism Teaching Theory on Classroom Teaching Reform in Basic Education. International Education Studies, 3(2), 197-199.
Mussen, P. H., & Carmichael, L. (1983). Piaget's Theory. Handbook of child psychology: formerly Carmichael's Manual of child psychology (4th ed., pp. 103-128). New York: Wiley.
Donnell, A. M., Reeve, J., & Smith, J. K. (2009). Social Learning Theory, Complex Cognition, and Social Constructivism.Educational psychology: reflection for action (3rd ed., pp. 254-289). Hoboken, NJ: John Wiley & Sons.
הערות שוליים

↑  מה שנקרא בפילוסופיה, לרוב, "תופעה אמרגנטית", ע"ע "אמרגנטיות".
↑  Kelly, G.A. The Psychology of Personal Constructs. New York: Norton, 1955. Kelly's main opus in two volumes.
↑  בהקשרה החברתי הנפוץ, הבניה קבוצתית נקראת גם הבניה חברתית (Social construction).
↑  פסיכולוגיה והחיים (בתרגום לעברית נקרא "מבוא לפסיכולוגיה"), ריצ'רד גריג, ופיליפ זימברדו, הוצאת האוניברסיטה הפתוחה, מהדורה 18 (תחילת פרק 4). 2010. ISBN 1978-965-06-1259-7.
↑  Balbi, Juan (2008) Epistemological and theoretical foundations of constructivist cognitive therapies: Post-rationalist developments, Dialogues in Philosophy, Mental and Neuro Sciences . Volume 1, Issue 1, p. 15-27.
| --- | --- |
בקרת זהויות :  GND: 4165095-5
המהפכה המתמדת

המהפכה המתמדת היא מושג באידאולוגיה המרקסיסטית העוסק במהפכה המיוחלת מבחינתו של הפרולטריון העולמי.
המושג מוזכר לראשונה בכתבי קרל מרקס ופרידריך אנגלס ב"פנייה אל הוועד המרכזי של הליגה הקומוניסטית" ופותח מאוחר יותר על ידי גאורגי פלחנוב, שנחשב לאבי המרקסיזם הרוסי. על פי רעיון זה, במדינות מפגרות, דוגמת רוסיה ויתר מדינות מזרח אירופה, משימות המהפכה הבורגנית דמוקרטית לא יכולות להתבצע על ידי הבורגנות עצמה, משום חוסר התפתחותה. דברי פלחנוב נותחו ופורשו על ידי לאון טרוצקי בספר שפרסם בשנת 1905.
ב-1924, יוסיף סטלין, בהסתמך על אזכור שולי בכתבי לנין, כפר למעשה ברעיון המהפכה המתמדת כשהעלה את רעיון הסוציאליזם בארץ אחת. לאון טרוצקי, שדבק במהפכה המתמדת, הודח מההנהגה והוצג כרוויזיוניסט.
הורטוס פלטינוס

| --- | --- |

 מידע כללי
 תאריך הקמה:  1614 
 מייסדים:  פרידריך החמישי, הנסיך הבוחר מפפאלץ 
 מיקום
 מדינה:  גרמניה גרמניה
 מיקום:  היידלברג 
 קואורדינטות:  49°24′39″N 8°43′08″E﻿ / ﻿49.4107°N 8.71876°E﻿ / 49.4107; 8.71876
  (למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןהורטוס פלטינוס(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןהורטוס פלטינוס
 
הורטוס פלטינוס (באנגלית: Hortus Palatinus) הוא גן ששימש לצורכי נוי שעוצב בהשראת סגנון הבארוק והרנסאנס האיטלקי. הגן מוקם בסמוך לטירת היידלברג ונחנך על ידי פרידריך החמישי, הנסיך הבוחר מפפאלץ ב-1614 לכבוד אשתו אליזבת סטיוארט, נסיכת אנגליה וסקוטלנד.
שמו ויופיו של הגן נודע בכל אירופה, בזכות סגנונו הייחודי ועושרו הבוטני. במהלך המאה ה-17 זכה הגן לתואר "הפלא השמיני" ובנוסף גם כונה "הגינה הגרמנית היפה ביותר בתקופת הרנסאנס".
הרקע לבניית הגן

הגן נחנך ביוזמתו והובלתו של המלך פרידריך החמישי, שליט נסיכות הבוחר מפפאלץ, אשר היווה דמות מפתח באימפריה הרומית הקדושה וראש האיחוד הפרוטסטנטי. בחורף 1612, בילה פרידריך את זמנו באנגליה ושם נשא את ידה של אליזבת' סטוארט בתו של המלך ג'יימס הראשון. למרות המניעים הפוליטיים שעמדו בבסיס החתונה אשר יצרו בריתות בין בתי מלוכה שונים באירופה, אהבתם של השניים אחד לשני היה נודע ברבים. לאחר נישואיהם, פרידריך החמישי חזר בגפו לטירתו בהיידלבורג ושם לעצמו כמטרה להמיר את טירתו כדי שימצא חן בעיני אשתו הטרייה. כחלק מתהליך מתיחת הפנים שעברה טירתו, הוסיף פרידריך מספר אגפים לארמונו אשר עוצבו בהשראת הרנסאנס ואף ייסד גן חיות אקזוטי בתחומי הטירה.
במהלך שהותו באנגליה במועד נישואיו, נפגש פרידריך עם האדריכל איניגו ג'ונס והמהנדס הצרפתי סלומון דה קאוס אשר היו חלק מחצרו של המלך ג'יימס הראשון. לאור חיבתה של אשתו לאיניגו וסלומון, בחר פרידריך להזמינם לטירתו ולהוביל את בנייתו של הגן הראוותני.
אחד מן הקשיים שעימם התמודדו מתכנני הגן הייתה הקרקע הגבעית אשר הקשתה על הנחת יסודות לגן העתידי. כדי להתמודד באופן מיטבי עם קושי זה בחרו אנשיו של המלך לשטח את המרחב הסובב את הטירה ובכך ליצור משטח מישורי בצורת L אשר ישמש לצורכי הגן.
הגן כלל מגוון עצום של עצים ושיחים אקזוטיים אשר הובאו מהמרחבים הטרופיים מחוץ לאירופה. החל ממטע תפוזים וכלה במגוון בוטני עצום אשר טרם נראה באירופה. בנוסף לצמחייה, היה ניתן לחזות בגן במיני ציפורים וחיות ייחודיים אשר טרם נראו בריכוז שכזה על אדמת אירופה. הגן היה עמוס בשלל פינות חמד, תצפית ואף במבוך אשר היה עשוי כולו מקירות שיח סבוכים. לאור כל זאת, שמו של הגן יצא למרחקים ובעלי מעמד ואצילים רבים נהרו על מנת לחזות "בפלא השמיני".
חורבן הגינה

ב-1619 אף שהגן נחשב כשיא תפארתה של אדריכלות הרנסאנס בגרמניה, טרם הושלמה בניינו בעיניי פרידריך. למרות רצונו להשלים את בניין הגינה, המלחמה שפרצה נגד הפרקציה הקתולית בראשות פרדיננד השני- מלחמת שלושים השנים, הביאה לעצירה מוחלטת של העבודות. במלחמה שבסופה נחל פרידריך תבוסה קשה בקרב "ההר הלבן" וגלה להאג שבהולנד, נעשה שימוש בטירת היידלברג ובגינתה כבסיס ארטילרי ונגרם נזק כבד, פרידריך מגלותו לא המשיך לקיים את הגינה והיא נהרסה לחלוטין. בנו של פרידריך חזר לשלוט בחבל ארץ זה ב-1648, אך קשיים כלכליים רבים, הביאו לזניחת הגינה והיא לא שוקמה מעולם.
ביבליוגרפיה

Davidson, Peter. The Universal Baroque. Manchester: Manchester University Press. (2007)
Grove, Richard H. Green Imperialism: Colonial Expansion, Tropical Island Edens and the Origins of Environmentalism, 1600-1860. Cambridge: Cambridge University Press. (2006)
Hart, Vaughan. Art and Magic in the Court of the Stuarts. London: Routledge. (1994)
Hunt, John Dixon. (ed) Garden History: Issues, Approaches, Methods. Dumbarton Oaks. (1992)
Kassel, Richard. The Organ: An Encyclopedia. London: Routledge. (2006)
McIntosh, Christopher. Gardens of the Gods: Myth, Magic and Meaning. London: I.B.Tauris. (2005)
Morgan, Luke. Nature as model: Salomon de Caus and early seventeenth-century landscape design. University of Pennsylvania Press. (2007)
Smith, Evans Lansing. Ricorso and Revelation: an Archetypal Poetics of Modernism. London: Camden House. (1995)
Spencer, Charles. Prince Rupert: the Last Cavalier. London: Phoenix. (2008)
urner, Tom. Garden History: philosophy and design, 2000 BC—2000 AD. Abingdon: Spon Press. (2005)
Zimmermann, Reinhard. Iconography in German and Austrian Renaissance Gardens. in Hunt (1992)
הורטה

ערך זה עוסק בעיר בפורטוגל. אם התכוונתם למשמעות אחרת, ראו .
הורטה (בפורטוגזית: Horta) היא עיר באי פאיאל בחלק המערבי של החבל האוטונומי האיים האזוריים שבפורטוגל. אוכלוסייתה מונה 14,994 תושבים על פי המפקד של שנת 2011.
היסטוריה

ב-1467 הגיע האציל הפלמי ז'וס  ון הורטר (Josse van Huerter) לאי פאיאל ונחת במקום שמעתה והלאה יהיה ידוע בשם מפרץ הורטה. הוא בנה כנסייה קטנה שמאוחר יותר תהיה הגרעין ליישוב  שיקרא על שמו, הורטה. ב-2 בפברואר 1468 הוא קיבל את תפקיד מושל האי. אך האוכלוסייה שיישבה את האי לא הייתה ממוצא פלמי. המתיישבים הראשונים היו חקלאים שהגיעו מפורטוגל עצמה. הורטר פיתח הזדמנויות עסקיות נוספות שמשכו גל שני של מתיישבים פלמים שעסקו במסחר ובמינהל.
בנו ובתו של הורטר המשיכו למשול באי גם לאחר מותו. ב-1498 קיבל היישוב מעמד של עיירה מאת מנואל הראשון, מלך פורטוגל. האי שגשג והוא היה מקור לייצוא של חיטה ושל איסטיס הצבעים (Isatis tinctoria). ב-28 ביוני 1514 הוקמה במקום כנסיית רובע. ב-1567 הונחה אבן הפינה למה שהיה בהמשך למבצר סנטה קרוז ובהמשך נבנו בנייני ציבור נוספים וכנסיות נוספות.
ב-1583 נחתו בדרום-מערב האי חיילים ספרדים. לאחר כמה התנגשויות מחוץ למבצר הוצא להורג מושל פאיאל. ארבע שנים לאחר מכן לכד צי של 13 ספינות אנגליות, שדד את הכנסיות ואת המנזרים של הורטה, חילל אותם והרס אותם. הכוח לקח שלל של כמה תותחים והעלה באש בתים באזור המבצר. ב-1597 כוח בפיקודו של וולטר ראלי בזז ושרף את המבנים הדתיים ואת הכנסיות של הורטה וכן של היישובים הסובבים אותה. האיום התמידי מצדם של פריבטירים ושודדי ים חייבו את בנייתם של מבצרים ונקודות תצפית. ב-1643 מנתה הורטה 2579 תושבים ומספר הבתים בה היה 610. בין השנים 1675-1688 נבנתה מחדש הכנסייה של סנטה קרוז.
במהלך המאות ה-18 וה-19 הייתה הורטה עיירה קטנה שהתרחבה לאורך קו החוף. היה בה מגוון של כנסיות ומנזרים אך פעילות מסחר מועטה וכמעט ולא הייתה בה פעילות תעשייתית. אך הודות למיקומה היא שימשה כנקודת עצירה לקווי הספנות בין אירופה ליבשת אמריקה. העיר שמשה כנמל היצוא לענף ההדרים של האיים האזוריים וליין שיוצר באי פיקו. ב-4 ביולי 1833 קיבלה הרוטה מעמד של עיר והיא הוגדרה כבירת המחוז.
ב-1804 הגיע להורטה יחד עם משפחתו הקונסול של ארצות הברית באיים האזוריים, ג'ון בס דבני (John Bass Dabney). לבנו צ'ארלס וויליאם דבני, שירש אותו בתפקידו, היה תפקיד חשוב בהיסטוריה של הורטה ושל האי פאיאל והתפתחותם הכלכלית. ב-1876 נבנה ביוזמתו נמל מסחרי וב-1893 נסלל קו טלגרף טרנס-אטלנטי. משפחת דבני הייתה גורם מוביל בכלכלת האי במשך 83 שנים, השפיעה על התפתחות הנמל, על יצוא ההדרים והיינות ועל התפתחותו של ציד הלווייתנים.
בין השנים 1893-1969 הורטה הייתה נקודה חשובה במפת התקשורת העולמית. בהמשך נכנסה הורטה גם להיסטוריה של התעופה העולמית. במאי 1919 הייתה הורטה אחת מתחנות הביניים של הטיסה הטרנס-אטלנטית הראשונה שבוצעה על ידי קפטן אלברט ריד מהצי האמריקני. החל משנת 1939 שימשה הורטה כנקודת עצירה לקווי התעופה של המטוסים הימיים של חברת פאן אמריקן. החל משנת 1960 היה נמל הורטה תחנת ביניים ליאכטות ולקווי הנוסעים ששטו באוקיינוס האטלנטי.
ערים תאומות

ברזיל פורטו אלגרה, ריו גראנדה דו סול, ברזיל
ארצות הברית פרימונט, קליפורניה, ארצות הברית
הערות שוליים

↑  מפקד 2011 (יש להקיש בתיבת החיפוש את שם העיר)
| --- | --- |
בקרת זהויות :  NLI: 987007475827705171  GND: 4089283-9  NARA: 10037831  SUDOC: 149646321  VIAF: 133897336   WorldCat (עם VIAF): 133897336
הולגר באדשטובר

הולגר באדשטובר (גרמנית: Holger Badstuber; נולד ב-13 במרץ 1989 בממינגן שבגרמניה המערבית) הוא כדורגלן עבר גרמני ששיחק בעמדת הבלם. באשדטובר העביר את מרבית הקריירה שלו בבאיירן מינכן. לבאדשטובר 31 הופעות במדי נבחרת גרמניה.
קריירת מועדונים > באיירן מינכן

באדשטובר שיחק בילדותו בקבוצות רוט אן דר רוט ושטוטגרט, ועבר בשנת 2002 לשחק בקבוצות הנוער של מועדון הפאר הגרמני באיירן מינכן, כאשר היה בן 13. באדשטובר שיחק בקבוצת המילואים של באיירן מינכן החל משנת 2007, ובשנת 2009 חתם על חוזה מקצועני בקבוצה הבוגרת יחד עם תומאס מילר, כששני השחקנים קודמו על ידי המאמן לואי ואן חאל. באדשטובר ערך את הופעת הבכורה שלו בבונדסליגה בתיקו 1-1 במחזור הראשון של עונת 2009/10 במשחק נגד הופנהיים. את שערו הראשון בבוגרים הבקיע באדשטובר בבעיטה חופשית חזקה, שהקנתה לבאיירן מינכן ניצחון 2-1 על בורוסיה מנשנגלדבך, ב-4 בדצמבר 2009. בעונת הבכורה שלו כשחקן קבוע בקבוצה הבכירה, באדשטובר ערך 31 הופעות ליגה, וזכה בדאבל, כשבאיירן מינכן זוכה באליפות הבונדסליגה, ומביסה בגמר הגביע הגרמני את ורדר ברמן בתוצאה 4-0. באדשטובר שיחק 90 דקות בגמר זה, וגם בגמר ליגת האלופות 2010 שנערך באותה עונה, בו הפסידה באיירן מינכן לאינטר מילאנו בתוצאה 2-0, והחמיצה זכייה בטרבל. במהלך עונה זו, הוארך חוזהו של באדשטובר עד לקיץ 2014.
בעונת 2010/11 באדשטובר המשיך להיות שחקן הרכב, אך ספג ביקורות קשות ממאמנו לואי ואן חאל, ואיבד מספר פעמים את המקום בהרכב. עם פיטוריו של ואן חאל לאחר ההדחה מול אינטר מילאנו בשמינית גמר ליגת האלופות, וההדחה מהגביע הגרמני מול שאלקה 04, ועם מינויו של יופ היינקס כמאמן, באדשטובר חזר להרכב עד לתום העונה, בה באיירן איבדה את האליפות לבורוסיה דורטמונד. את עונת 2011/12 פתחו באיירן ובאדשטובר היטב, ואף השיגו רצף של 12 משחקים ללא ספיגת שער, כשבאדשטובר משתף פעולה בהגנה עם ג'רום בואטנג, פיליפ לאם, ראפיניה ודניאל ואן בויטן. למרות זאת, באיירן מינכן שוב איבדה את האליפות לבורוסיה דורטמונד, והובסה על ידה בגמר הגביע הגרמני בתוצאה 5-2, במשחק בו באדשטובר הפגין יכולת חלשה וזכה לביקורות רבות. באותה עונה, היה באדשטובר חלק משמעותי בהגעתה של באיירן מינכן לגמר ליגת האלופות 2012, אך הוא החמיץ את המשחק, בו הפסידה באיירן מינכן לצ'לסי בבעיטות הכרעה, בגין צבירת כרטיסים צהובים.
בעונת 2012/13 החל באדשטובר מסכת ארוכה של פציעות שהשביתו אותו לתקופות ממושכות. הפציעה הראשונה התרחשה בדצמבר 2012 במשחק ליגה מול בורוסיה דורטמונד. פציעה זו גרמה לבאדשטובר להחמיץ את כל יתרת העונה, בה זכתה באיירן מינכן בטרבל היסטורי, שכלל זכייה באליפות, בגביע הגרמני ובליגת האלופות, לאחר ניצחון במשחק הגמר על בורוסיה דורטמונד בתוצאה 2-1. במאי 2013 חזר באדשטובר לאימוני הקבוצה, אך מיד נפצע שוב, והחמיץ בגין זאת את כל עונת 2013/14. ביולי 2014 חזר באדשטובר להתאמן עם הקבוצה והשתתף בניצחון על קבוצת פ.צ. ממינגן במשחק אימון, שהיה הראשון מאז פציעתו הראשונה, ונערך 594 ימים אחריה. את עונת 2014/15 פתח באדשטובר היטב, אך נפצע במחזור השלישי מול שטוטגרט, ונעדר שוב לתקופה ארוכה. באדשטובר חזר לשחק במחזור ה-21 של אותה עונה, כשהשלים 90 דקות בניצחון 8-0 על המבורג. באדשטובר חזר לתפוס בתקופה זו מקום בהרכב תחת המאמן פפ גווארדיולה, והבקיע שער בניצחון 7-0 על שחטאר דונצק במסגרת ליגת האלופות, שהיה השער הראשון שלו מאז שנת 2009, והפעם הראשונה שהוא פותח בהרכב במשחק ליגת האלופות מאז דצמבר 2012. באדשטובר נטל חלק בניצחון הגדול של באיירן מינכן על פורטו בתוצאה 6-1 ברבע גמר ליגת האלופות, אך נפצע במשחק זה והחמיץ את יתרת העונה. גם בעונת 2015/16 סבל באדשטובר מפציעות רבות וערך שבע הופעות ליגה בלבד. את עונת 2016/17 החל באדשטובר בבאיירן מינכן, וערך עד למחצית העונה הופעת ליגה אחת בלבד, הופעה אחת בליגת האלופות ואחת נוספת בגביע הגרמני.
קריירת מועדונים > שאלקה 04

בינואר 2017 האריך באדשטובר את חוזהו בבאיירן מינכן עד לקיץ 2018, ובמקביל, סוכם על השאלתו של באדשטובר לבקשתו לשאלקה 04 עד לתום העונה, על מנת שיצבור כושר משחק. במשחק הגביע הגרמני בו שאלקה פגשה את באיירן מינכן באליאנץ ארנה, באדשטובר שיחק לראשונה נגד הקבוצה בה גדל. באדשטובר ספג במשחק זה כרטיס אדום, וזכה לתשואות הקהל של באיירן מינכן ביציאתו מהמגרש. המשחק הסתיים בתוצאה 3-0 לבאיירן מינכן. במאי 2017 הודיעה שאלקה כי באדשטובר לא ימשיך בקבוצה, ובמקביל, הודיעו השחקן ובאיירן מינכן כי בתום העונה לא יחזור לבאיירן ויהפוך לשחקן חופשי.
קריירת מועדונים > שטוטגרט

בקיץ 2017 חתם באדשטובר על חוזה לעונה אחת בשטוטגרט, אליה עבר בהעברה חופשית. חוזה זה הוארך בהמשך עד יוני 2021. במחזור השני של עונת 2017/18 הבקיע באדשטובר את שער הבכורה שלו בשטוטגרט, בניצחון 1-0 על מיינץ 05. בעונת הבכורה שלו בשטוטגרט, שיתף באדשטובר פעולה עם בנז'מן פבאר, דניס אאוגו, אמיליאנו אינסואה ואנדראס בק בהגנת הקבוצה, וסיים עמה במקום השביעי בבונדסליגה. בעונת 2018/19 איבד באדשטובר את מקומו בהרכב שטוטגרט ומיעט לשחק. שטוטגרט ובאדשטובר ירדו ליגה בתום עונה זו, בה סיימה שטוטגרט במקום ה-16 והפסידה לאוניון ברלין במשחקי המבחן, בהם באדשטובר לא נטל חלק במשחק הראשון שהסתיים בתיקו 2-2 בשטוטגרט, אך שיחק 90 דקות בגומלין בברלין שהסתיים בתיקו 0-0, שלא הספיק לשטוטגרט מפאת חוק שערי החוץ. בעונת 2019/20 באדשטובר ערך 19 הופעות בבונדסליגה השנייה והבקיע בהן שני שערים, וסייע לשטוטגרט לסיים במקום השני ולהעפיל בחזרה לבונדסליגה תוך עונה אחת. בתום עונה זו שוחרר באדשטובר מהקבוצה הבכירה של שטוטגרט, ועבר לשחק בקבוצת המילואים של המועדון, המשחקת בליגה האזורית הדרום מערבית, שהיא הרביעית בהיררכיית הליגות בגרמניה.
קריירת מועדונים > לוצרן

ב-12 ביולי 2021 חתם בלוצרן השווייצרית. ב-5 בספטמבר 2022 הכריז על פרישה ממשחק פעיל.
קריירה בינלאומית

באדשטובר שיחק במרבית נבחרות גרמניה הצעירות, עד שזומן לראשונה לסגל נבחרת גרמניה לקראת מונדיאל 2010. את הופעת הבכורה שלו בנבחרת ערך במשחק ידידות לקראת הטורניר, נגד הונגריה, ב-29 במאי 2009, לאחר שנכנס כמחליף במקומו של ארנה פרידריך. באדשטובר שיחק כמגן שמאלי במשחק הפתיחה של גרמניה במונדיאל 2010, בניצחון 0-4 נגד אוסטרליה ב-דרבן שבדרום אפריקה. באדשטובר פתח בהרכב גרמניה בהפסד 1-0 לנבחרת סרביה במחזור השני של שלב הבתים במונדיאל, והוחלף בדקה ה-77 על ידי מריו גומז. באדשטובר ספג ביקורות רבות על משחק זה, ולא שיחק ולו דקה אחת עד לתום המונדיאל, אותו סיימה גרמניה במקום השלישי לאחר הפסד 1-0 בחצי הגמר לנבחרת ספרד.
במוקדמות יורו 2012 חזר באדשטובר להיות שחקן הרכב קבוע בנבחרת גרמניה, וסייע לנבחרת לסיים במקום הראשון את שלב המוקדמות עם עשרה ניצחונות בעשרה משחקים, כשהוא מחמיץ משחק אחד בלבד. במהלך המוקדמות הבקיע באדשטובר את שערו הראשון במדים הלאומיים, כשנגח כדור קרן של מסוט אוזיל בניצחון 5-1 על נבחרת אזרבייג'ן. במהלך יורו 2012 עצמו, באדשטובר פתח בכל חמשת המשחקים של גרמניה, שהודחה בחצי הגמר לאחר הפסד 2-1 לנבחרת איטליה.
בשלהי שנת 2012, שיחק באדשטובר שלושה משחקים במסגרת מוקדמות מונדיאל 2014, אך לאחר פציעתו בדצמבר 2012, החמיץ באדשטובר את יתרת טורניר המוקדמות, וגם את מונדיאל 2014 עצמו, בו זכתה נבחרת גרמניה. במרץ 2015 זומן באדשטובר לסגל הגרמני לראשונה מאז שנת 2012, והשתתף במשחק ידידות מול נבחרת אוסטרליה. באדשטובר היה אמור להשתתף באותו חודש גם במשחק מול נבחרת גאורגיה במסגרת מוקדמות יורו 2016, אך לא שותף בגין פציעה. את יורו 2016 החמיץ באדשטובר.
תארים

אליפות הבונדסליגה: 2009/2010, 2012/2013, 2013/2014, 2014/2015, 2015/2016
הגביע הגרמני: 2009/2010, 2012/2013, 2013/2014, 2015/2016
ליגת האלופות: 2012/2013
הסופר קאפ האירופי: 2013
אליפות העולם לקבוצות: 2013
הסופר קאפ הגרמני: 2012, 2016
הונורטוס מאמיין

| --- | --- |

 לידה:  המאה ה־6 פור-לה-גראן, פונטיו, צרפת 
 פטירה:  16 במאי 600 לערך
 קדוש עבור:  הכנסייה הקתולית
 קאנוניזציה:  1202
 חג:  16 במאי
 פטרון של:  אופים, מגדנאים, אופים של לחם הקודש, יצרני נרות, מוכרי פרחים והעוסקים בסידור פרחים, סוחרי קמח, סוחרי תירס, מזקקי שמנים
 
הונורטוס הקדוש מאמיין (בצרפתית Honoré d'Amiens, מת ב-16 במאי בשנת 600 לערך) הוא קדוש נוצרי שהיה הבישוף השביעי של אמיין שבצרפת. הונורטוס הוא הפטרון של האופים ושל המגדנאים.
הונורטוס נולד למשפחת אצולה בפור-לה-גראן (Port-le-Grand) שבפונטיו. חינוכו הופקד בידי הבישוף של אמיין, באטוס הקדוש. לאחר מותו של החונך שלו, ב-554, הוחלט למנות אותו לבישוף. הונורטוס היה אדם צנוע ולא היה מעוניין בכבוד רם, ואף ניסה להתנגד למינויו כבישוף. אך על פי האמונה הנוצרית, קרן אור ממקור שמיימי ירדה על ראשו עם בחירתו לבישוף; ושמן קדוש ממקור לא ידוע הופיע על מצחו. כך, הוא למעשה "נמשח" לתפקידו.
על פי ההגיוגרפיה, האומנת שלו, שלא פיללה לכך, אמרה כי אם יהפוך לבישוף, יצמחו ענפים למקל שעימו הכניסה מאפים לתנור. בו ברגע, צמחו עלים ושורשים למטה. בשל הנס הזה הוכרז הונורטוס ב-1202 כקדוש נוצרי. 16 במאי, יום חגו, הוא "חג הלחם" בצרפת, ואופים מסורתיים רואים בהונורטוס את סמל את הלחם הצרפתי המסורתי.
האחים פארלי

| --- | --- |

האחים פארלי בשנת 2009
 סוגה מועדפת:  קומדיה 
 עיסוק:  במאים, מפיקים, תסריטאים
 
האחים פארלי (בובי ופיטר) הם במאי קולנוע, תסריטאים ומפיקים אמריקאים, המפורסמים בעיקר בגין הפקת ובימוי סרטי קומדיה רומנטית העושים שימוש ב"הומור בתי שימוש", כגון: "טיפשים בלי הפסקה", "אני, עצמי ואיירין" ו"משתגעים על מרי".
פילמוגרפיה

רווקים לשבוע
אשת החלומות
אהבה מליגה אחרת
מאותגרים
תקועים לנצח
הפנטזיה של הל
אוסמוזיס ג'ונס
נכון שזה לא נכון?
אני, עצמי ואיירין
ללא השגחה
משתגעים על מרי
משחקים בלי הפסקה
טיפשים בלי הפסקה
טיפשים בלי הפסקה 2
The Now‏ (2021) - סדרת טלוויזיה
האלף ה-4 לפנה"ס

| --- | --- |
 אלפים::  האלף ה-5 לפנה"ס • האלף ה-4 לפנה"ס • האלף ה-3 לפנה"ס
 מאות::  המאה ה-40 לפנה"ס • המאה ה-39 לפנה"ס • המאה ה-38 לפנה"ס • המאה ה-37 לפנה"ס • המאה ה-36 לפנה"ס • המאה ה-35 לפנה"ס • המאה ה-34 לפנה"ס • המאה ה-33 לפנה"ס • המאה ה-32 לפנה"ס • המאה ה-31 לפנה"ס
האלף ה-4 לפנה"ס הוא פרק הזמן שבין שנת 4,000 לפנה"ס עד סוף שנת 3,001 לפנה"ס (תחילת המאה ה-40 לפנה"ס עד סוף המאה ה-31 לפנה"ס).
אישים בולטים

אור-ננשה - המלך הראשון של לגש שבמסופוטמיה
אצי, איש הקרח - אדם שמת בין 3239 לפנה"ס ו-3105 לפנה"ס והתגלה ב-1991 בצפון איטליה באזור הרי האלפים.
פו שי, קיסר סין. גיבור תרבות בסין, ומייחסים לו את המצאת הטאי צ'י, הדיג, והכנת המלכודות. (נולד בשנת 3322 לפנה"ס).
נערמר, מלך מצרים ששלט כנראה בסוף המאה ה-32 לפנה"ס. נחשב בעיני רבים מהאגיפטולוגים למאחד מצרים העליונה ומצרים התחתונה לממלכה אחת.
חור אחע, הפרעה הראשון בשושלת הראשונה בתקופה השושלתית הקדומה.
טיו, מלך של מצרים התחתונה ששלט בדלתא של הנילוס בעת העתיקה.
אצי, איש הקרח
פרעה נערמר
אירועים בולטים

תחילת השימוש בכתב.
בריאת העולם על פי המסורת היהודית.
נוצרת סימביוזה שמית - שומרית, ערי המדינה הראשונות קמות וקרנה של התרבות המקומית נמצא בסימן עלייה.
החקלאות מתפתחת ועקב כך עולה עקומת האכלוס במערב אירופה, סקנדינביה, האיים הבריטיים וספרד. תהליך דומה ניתן למצוא גם בהודו ובסין.
מצרים אוחדה לממלכה אחת, ראשיתן של השושלות.
השמים ולשונם חודרים לבבל. נוסדת השושלת הראשונה של אור.
אירועים בולטים > המאה ה-40 לפנה"ס

הופעת התרבות העירונית במסופוטמיה ואזור הסהר הפורה
ביות סוסים בערבות של אוקראינה של היום.
הקמת תרבות בקוריאה[דרוש מקור].
בהתאם לממצאים שהתגלו בשרידי כלי חרס בארמניה, הכלים נוצלו לעיבוד ענבים.
תחילת תקופת ארך בשומר.
תחילת התיישבות בעיר אור בשומר.
אירועים בולטים > המאה ה-39 לפנה"ס

3807 לפנה"ס - במחוז סאמרסט שבאנגליה נבנית דרך מוגבהת, שהיא אחת הדרכים העתיקות ביותר שנתגלו והדרך נתמכת עצים העתיקה ביותר בצפון אירופה. התיארוך המדויק בוצע על סמך תיארוך באמצעות טבעות עצים.
אירועים בולטים > המאה ה-38 לפנה"ס

תחילת התפתחות התרבות בכרתים
אירועים בולטים > המאה ה-37 לפנה"ס

3,760 לפנה"ס,  על פי הכרונולוגיה המקראית והמסורתית נברא העולם.
תחילת התפתחות תרבות נקאדה (Naqada) במצרים
תחילת התפתחות התרבות המינואית.
אירועים בולטים > המאה ה-36 לפנה"ס

תחילת התפתחות התרבות השומרית
תחילת בנייה של המקדש בג'גנטייה (מלטה)
תחילת בנייה של המקדש במניידרה (מלטה)
ציורים במנהרות בקולומביה.
מומיות ראשונות באזור נחן (מצרים).
הקמת העיר אמרי באזור נהר אינדוס
עדויות על שימוש בבדיל.
עדויות שימוש בארד במצרים ותאילנד.
אירועים בולטים > המאה ה-35 לפנה"ס

3500 לפנה"ס(?): המצאת כתב הציורים בשומר ותחילת ההיסטוריה הכתובה
3500 לפנה"ס בערך: גן החיות הראשון שהתגלה עד כה בנחן שבמצרים הטרום-היסטורית
3450 לפנה"ס(?): השלב השני של תרבות נקאדה במצרים הטרום-היסטורית
אירועים בולטים > המאה ה-34 לפנה"ס

חלק IIIa2 של תרבות נקאדה
פיתוח כתב יתדות בארך.
אירועים בולטים > המאה ה-33 לפנה"ס

תחילת תקופת הברונזה באזור הסהר הפורה.
ביות בקר הבית בעמק הנילוס.
ביות חמור במצרים העתיקה.
שימוש באובניים באזור הסהר הפורה.
מדבר סהרה הופך ממקום ראוי למגורים בחלקו למדבר עקר.
3200 ואילך - נוצרות ארבע הציוויליזציות הטרום יווניות והן: הציוויליזציה הלאדית, הציוויליזציה הקיקלאדית, הציוויליזציה המיקנית, והציוויליזציות שנמצאות צפונית מזרחית לים האגאי.
פיתוח כתב בתרבות עמק האינדוס.
פיתוח כתב על בסיס פיקטוגרף בארך.
אצי, איש הקרח.
אירועים בולטים > המאה ה-32 לפנה"ס

שלטון של ירי-חור, פרעה מצרים בתקופה לפני השושלת הראשונה. בירתו - אבידוס.
מצרים העתיקה: התחלה בשימוש בכתב חרטומים
כרתים: פריחתה של תרבות המינואי
יישוב נאוליתי נבנה בסקארה ברי שבאיי אורקני, סקוטלנד
בניית ניוגריינג' - מקדש השמש שנבנה על ידי תושבי אירלנד בתקופה הנאוליתית.
3150 לפנה"ס: איחוד מצרים העתיקה על ידי נערמר.
אירועים בולטים > המאה ה-31 לפנה"ס

בניית סוללת העפר והתעלה בסטונהנג'
נערמר, הפרעה הראשון של מצרים המאוחדת מייסד את השושלת הראשונה.
הקמת ממפיס והתבססותה כבירת מצרים העתיקה.
בניית פירמידות במצרים העתיקה
בניית מקדש תרשין במלטה.
בניית המקדש הלבן בזיגוראת אנו שבארך.
סיום פיתוח השלב הראשון של כתב יתדות.
3050 לפנה"ס: עלייתו לשלטון של חור אחע, מן השושלת הראשונה במצרים.
תרבויות

מסופוטמיה
ארך
קדם עילם
אורקש (צפון-מזרח סוריה) הוקם על ידי החורים.
אירופה
התרבות המינואית
תרבות יאמנה באזור אורל ודנייסטר.
תרבות מאיקוף באזור צפון קווקז.
תרבות ווינצ'ה באזור הבלקן.
תרבות קורה-אראס באזור ארמניה וגאורגיה של היום.
תרבות טריפילית באזור הרי הקרפטים.
תרבות פונלבייקר - צפון ומרכז אירופה
הודו
תרבות מרגר באזור מערב פקיסטן.
תרבות עמק האינדוס
אפריקה
נקאדה בעמק הנילוס
אסיה
תרבות יאנגשאו ולונגשן בסין
תרבות דונג-דאו בווייטנאם
חידושים והמצאות

התפתחות כתב היתדות בשומר - הכתב הראשון הידוע כיום
הנחושת נצרפת מעפרותיה, ומשמשת ליציקה בתבניות. נעשה שימוש בכסף טבעי
תירבות עצי פרי כזית, גפן, תמר, תאנה ורימון.
המאה ה-36 לפנה"ס: תחילת תהליך הביות של התרנגולות
המאה ה-35 לפנה"ס: השקיה של מצרים העתיקה
המאה ה-35 לפנה"ס: השימוש הראשון של כתב יתדות
ערים חדשות

און
ארך
תבאי
דרך סוויט טאק שבסאמרסט
שני צדדיה של פלטת נערמר
אזור הסהר הפורה
אירופה בשנים 4000-4500 לפנה"ס
האופרה הלאומית של לטביה

| --- | --- |

 מידע כללי
 סוג:  להקת אופרה, חברה ממשלתית 
 כתובת:  Aspazijas bulvāris 3, Rīga, LV-1050 
 מדינה:  לטביה 
 בעלים:  Ministry of Culture of the Republic of Latvia 
 הקמה ובנייה
 תקופת הבנייה:  ?–1919
 תאריך פתיחה רשמי:  8 בינואר 2009 
 קואורדינטות:  56°56′57″N 24°06′51″E﻿ / ﻿56.949273°N 24.114156°E﻿ / 56.949273; 24.114156
 www.opera.lv
 he
 
בית האופרה הלאומית בריגה
האופרה הלאומית של לטביה (בלטבית: LNO, Latvijas Nacionālā Opera) שוכנת בריגה, בירת לטביה. להקת האופרה כוללת את הבלט הלאומי, המקהלה הלאומית והתזמורת הלאומית של לטביה.